Kort før klokken fem torsdag morgen blev Nordjyllands Politi og beredskabet kaldt ud til en brand på Alstrupvej syd for Ullits ved Farsø. Der var ild i mellem 150 og 180 bigballer, og indsatslederen var meget overbevist om, at branden var påsat, da der blev fundet to arnesteder på grunden. Det oplyser vagtchef ved Nordjyllands Politi, Frank Liltorp. Torsdagens brand minder meget om en sag fra den 23. september, hvor 80 rundballer blev sat i brand ved Dollerup blot få kilometer Alstrupvej, hvor nattens brand fandt sted. Ved branden ved Dollerup blev en mand fra lokalområdet anholdt og sigtet. Han er torsdag morgen igen blevet anholdt og sigtet for brandstiftelsen på Alstrupvej. Han afhøres i øjeblikket af politiet.
Nordjyllands Politi har anholdt en mand for brandstiftelse efter en påsat brand tidligt torsdag morgen.